Tehniskā specifikācija aktualizēta 2024. gada 11. oktobris

**TEHNISKĀ SPECIFIKĀCIJA**

*Aktuāra pakalpojumi*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk tekstā – Pasūtītājs).

**Visparīgais apraksts:** Aktuāra konsultāciju sniegšana (turpmāk tekstā – Pakalpojums) Pasūtītāja vajadzībām.

**Pakalpojuma termiņš:** viens gads.

**Pakalpojuma prasības:**

1. *Pakalpojumu sniedzējs saskaņā ar Latvijas grāmatvedības standartiem Nr. 8, kā arī izmantojot starptautisko grāmatvedības standartu metodiku (proti, IAS 19, Post employement benefit),  sniedz aktuāra konsultācijas, t.i., aktuāra novērtējumu, par Pasūtītāja nākotnes saistībām, sagatavojot un iesniedzot Pasūtītājam sekojošus nodevumus****[[1]](#footnote-1)[1]****:*
   1. *Nodevums Nr.1 - “Uzkrājuma aprēķins par Pasūtītāja 2022. gadā spēkā esošo uzņēmuma koplīgumu (vecuma pensijas pabalsta izmaksām)”, kurā atspoguļots:*
      1. *pieeju un metodoloģijas apraksts;*
      2. *datu un aplēšu analīze;*
      3. *iegūto rezultātu praktiskās pielietojamības redzējums;*
   2. *Nodevums Nr.2 - “Uzkrājuma aprēķins atlīdzībām par veselībai nodarīto kaitējumu izmaksām saskaņā ar Ministru kabineta 2001. gada 23. augusta noteikumu Nr. 378 “Darbā nodarītā kaitējuma atlīdzības aprēķināšanas, finansēšanas un izmaksas kārtība” 25. – 29. punktu, kurā atspoguļots:*
      1. *Metodoloģijas apraksts, ievērojot spēkā esošā uzņēmuma koplīguma nosacījumus;*
      2. *datu un aplēšu analīze;*
      3. *iegūto rezultātu apraksts.*
   3. *Nodevums Nr.3 - “Pēcnodarbinātības pabalstu saistības:*
      1. *pieeja un metodoloģijas apraksts, ievērojot spēkā esošā uzņēmuma koplīguma nosacījumus;*
      2. *datu un aplēšu analīze;*
      3. *iegūto rezultātu apraksts.*
2. *Katrs nodevums ir jāparaksta ar drošu elektronisku parakstu. Nodevumi jāiesniedz Pasūtītāja kontaktpersonai pa elektronisko pastu (turpmāk - e-pasts).*
3. *Aktuāra sagatavotie nodevumi ir paredzēti Pasūtītāja un tā audita kompānijas SIA “ERNST & YOUNG BALTIC”iekšējai lietošanai, kā arī atsaucēm Pasūtītāja 2024. gada pārskatā. Pēc pieprasījuma pa e-pastu vai pa telefonu pakalpojuma sniedzējam ir jāskaidro aktuāra novērtējumā iekļautā informācija Pasūtītāja kontaktpersonai.*

1. [1] *Nodevums - aktuāra aprēķinu rezultāts ar izvērstu skaidrojumu.* [↑](#footnote-ref-1)